**AFSNIT 14.10**

**FANEKOMMANDO**



V = Fanevagt FB = Fanebærer FK = Fanekommandør

**Opstilling med flere faner** (under fælles kommando)



**Overgang fra linie til Marchkolonne:**

1. Styrken skal stå i retstilling. Fanebæreren med fanen ved skulder.

2. Kommandoen er: (Figur 1)

**“Marchkolonne *højre*.......sving”** .

På denne kommando ser fanekommandoets højre fløjmand i første

geled til venstre.

3. Derefter kommanderes: (Figur 2)

**“*Paraden..........*march”**

På denne kommando udføres en march, en kvart svingning om

fanekommandoets højre fløjmand, idet denne marcherer på stedet,

og alle ser lige ud når svingningen er tilendebragt. Svingningen udføres på 5 skridt.

4. Når svingningen er udført kommanderes: (Figur 3.)

**“Paraden.........holdt”.**

**“Til højre.......ret”**

**“Se *lige*.........ud”.**

5. Derefter kan der sættes i march på kommandoen:

**“Paraden.........march”.**

****



**Overgang fra marchkolonne til linie:**

1. Styrken gør holdt på paradepladsen.

2. Kommandoen er: (Figur 4)

**“Linie *venstre*.......sving”.**

På denne kommando ser fanekommandoets venstre fløjmand i første

geled til højre.

3. Derefter kommanderes: (Figur 5)

**“Paraden.............march”.**

På denne kommando udføres en march, en kvart svingning om fane-

kommandoets venstre fløjmand, idet denne marcher på stedet,

alle ser lige ud når svingningen er tilendebragt. Svingningen

udføres med fem skridt.

4. Når svingningen er udført kommanderes: (Figur 6.)

**“Paraden.........holdt”.**

**“Til højre.......ret”**

**“Se *lige*.........ud”**

**“Fanen ved.......fod”.**

**“Paraden.........rør”**



**Forbidefilering**

Når æresgæsten gør klar til at “skridte fronten af”:

1. Der kommanderes:

**“Paraden........ret”.**

**“Giiiv agt......skulder”.**

**“Giiiv agt......se til højre”.**

2. Når æresgæsten kommer, følges denne med øjnene, indtil 3.

sidemand til venstre, hvorefter der ses lige ud.

3. Når forbidefileringen er overstået, kommanderes der:

**“Se lige........ud”.** (Alle står helt stille)

**“Fanen ved......fod”.**

**“Paraden........rør”.**

**Såfremt æresgæsten er kongelig, skal fanen sænkes**

Når æresgæsten gør klar til at “skridte fronten af”:

1. Der kommanderes:

**“Paraden........ret”.**

**“Giiiv agt......skulder”.**

**“Giiiv agt......SE TIL højre”.**

**“Sænk fanen”** (Fanebæreren træder et skridt frem)

2. Når æresgæsten kommer, følges denne med øjnene, indtil 3.

sidemand til venstre, hvorefter der ses lige ud. Fanen

føres til skulderen, og fanebæreren træder en skridt tilbage.

3. Når forbidefileringen er overstået, kommanderes der:

**“Se lige........ud”.** (Alle står helt stille)

**“Fanen ved......fod”.**

**“Paraden........rør”.**

****

Ved parader, hvor der ikke er kongelig deltagelse, men der udbringes et leve for Dronningen(Kongen) eller for Fædrelandet, samt medens “Kong Kristian” eller “Der er et yndigt land” spilles eller synges, skal fanen sænkes.

1. Der kommanderes:

**“Paraden...........ret”**

**“Giiiv agt.........skulder”.**

2. Derefter kommanderes:

**“Giiiv agt.........Hils”.**

På denne kommando træder fanebæreren et skridt frem og sænker fanen. Når kongesangen er færdig, tages fanen ved skulder, og fanebæreren træder ind på plads.

3. Der kommanderes:

**“Fanen ved.........fod”.**

**“Paraden...........rør”.**

**EKSERCITS MED FANEN**

Det kræver et vist håndelag at bære en fane, således at den kommer til sin ret. Hvervet som fanebærer kræver ikke alene følelse for hvervets betydning, men også en vis fysisk styrke og den sikkerhed, der kommer af at man kan sine ting. Fanebæreren bør altid suppleres med en fanevagt til assistance samt afløsning ved langvarige opgaver.

1. Rørstilling.

Fanebæreren står med let adskilte ben (ca. en fodlængde mellem hælene). Fanen fattes som i retstilling. men lænet mod højre skulder. Indtages ved antrædning og på kommandoen: **“Paraden(Kommando)......rør”.**

2. Retstilling.

Fanebæreren indtager retstilling med fanen ved fod. Dupskoen mod jorden ved den udvendige side af højre fods skospids. Stangen lodret, tæt ved højre skulder. Højre arm naturligt strakt. Højre hånd omfatter stangen med tommelfingeren bag på og de øvrige fingre foran. Indtages på kommandoen: **“Paraden(Kommando).......ret”.**

3. Fane ved skulder (uden bandoler).

Grebet udgår fra retstilling.

Kommandoen er: **“Giiiv agt.......skulder”.**

(1). Fanebæreren løfter med højre hånd fanen så meget, at

underarmen kommer til stangen. Venstre hånd fatter om

stangen umiddelbart under højre albue.

(2). Højre hånd føres til dupskoen og griber forfra om stangen

med pege- og langfinger under dupskoen.

(3). Venstre hånd føres strakt til siden.

(I tilfælde af blæsevejr, forbliver venstre hånd om

stangen. Venstre albue i siden og underarmen vandret).

4. Fanen ved skulder (med bandoler).

Som under pkt. 3, men på 2. takt anbringes dupskoen i faneskoen på bandoler.

5. Fanen i hvil.

Grebet udgår fra FANEN VED SKULDER.

Kommandoen er: **“Fanen i......hvil”.**

1. Fanebæreren fører højre hånd lige frem, ca. 3 håndsbredder

fra kroppen eller så langt som bandolerets længde tillader,

hvorved stangen kommer til at hvile på højre skulder.

6. Fanen ved fod.

Grebet udgår fra FANEN VED SKULDER.

Kommandoen er: **“Fanen ved.....fod”.**

1. Fanebæreren fatter med venstre om stangen lidt under højre

skulder (underarmen vandret og albuen i siden).

2. Fanen glider mellem begge hænder lempeligt til jorden. (Er

bandoler anlagt, løftes fanen selvfølgelig først fri af denne).

3. Venstre arm føres til siden, som i retstilling.

**Honnøraflæggelse**

***“Æresbevisninger med sænket Fane eller Estandart afgives kun for Os Selv og personer af Vort Kongehus. Ved revyer afgives denne honnør, når Fanen eller Estandarten føres forbi, eller Vi og Kongehusets medlemmer passerer forbi den”***

**(Kongelig anordning af 1890, § 10)**

Fanesænkning er som skrevet, en hyldest, som normalt kun tilkommer Fædrelandet og kongelige personer samt fremmede statsoverhoveder. Fanen sænkes tilsvarende, når de kongelige personer ankommer og indtager deres pladser.

Fanen sænkes endvidere, når der udbringes et leve for Dronningen (Kongen) eller for Fædrelandet, samt når “Kong Kristian” eller “Der er et yndigt land” spilles eller synges.

Fanesænkning kan endvidere være berettiget i enkelte andre tilfælde, f.eks. ved bisættelser.

**HONNØRAFLÆGGELSE** kan som beskrevet, ske både på stedet samt under march.

Sænke fanen på stedet.

Grebet udgår fra FANE VED SKULDER.

Sænkningen skal foregå i et tilpas langsomt tempo.

Venstre hånd fatter stangen ud for højre skulder og fører stangen i vandret stilling mod venstre, parallelt med fronten uden at fanedugen rører jorden; stangen må herunder aldrig komme over skulderhøjde. Højre arm strækkes mod højre med underarm og hånd ovenpå stangen. Venstre underarm skal være lodret og albuen i siden.

Fanen skulders atter ved at begge hænder bringer den i til højre skulder, hvorefter venstre arm føres til siden.

Honnøraflæggelsen (sænkning af fanen) påbegyndes når den, der skal honoreres, er ca. 10 skridt fra fanen, og indtil vedkommende er ca.10 skridt forbi.

Sænke fanen under march.

Under march sænkes fanen parallelt med marchretningen, medens fanebæreren, der forbliver på sin plads i kolonnen, trækker højre skulder tilbage. (Er der flere faner, så husk afstand mellem de enkelte fanekommandoer).

Honnøraflæggelsen (sænkning af fanen) påbegyndes ca. 10 skridt, før man når den der skal honoreres og til ca.10 skridt efter.